אסנת לסטר שולחת את הירק האהוב לתנור בשלל צורות, מפשטידה עם פטריות ופרמזן ועד למאפה מהיר עם קוטג'. אנחנו מבטיחים שיהיה טעים!
אפשר להכתיר את הברוקולי כמלך הירקות כי ניתן להכין אתו מגוון רב של מאכלים - אבל בעיני הוא גם מלך בבריאות. ברוקולי מכיל הרבה נוגדי חמצון, שעוזרים לשמור על בריאות מערכות הגוף ומגינים עלינו מפני מחלות, וכן ויטמיניים ומרכיבים תזונתיים נוספים שהגוף זקוק להם. ואת כל זה הוא עושה בלי הרבה קלוריות - אז איך אפשר לומר לו לא?
חולטים את הברוקולי במשך 5 דקות במים רותחים. מסננים וקוצצים גס.
מחממים בסיר את השמן ומטגנים את השום 10 שניות. מוסיפים את הפטריות והברוקולי וממשיכים לטגן תוך ערבוב 2 דקות נוספות.
מכבים את האש ומוסיפים לסיר את החלב, אבקת המרק, המלח והפלפל. מערבבים.
מוסיפים לתערובת גם את הביצים ומחצית מגבינת הפרמזן המגוררת ומערבבים.
מעבירים את התערובת לתבנית ואופים 20 דקות.
מוציאים את התבנית מהתנור, מפזרים על הפשטידה את יתרת הפרמזן ומחזירים לתנור לכ-10 דקות נוספות, עד שהמאפה משחים.
מאפה עשיר בביצים, שמרקמו בין פשטידה לחביתה. המתכון הוא של חני אנקרי מעפולה.
חולטים את הברוקולי במשך 5 דקות במים רותחים. מסננים ומעבירים מיד לקערה עם מים קרים לעצירת הבישול ולשמירה על הצבע הירוק.
מערבבים יחד את הביצים, השמן, השמנת, השום, הבצל, המלח ואגוז המוסקט.
מוסיפים את הקמח בהדרגה, תוך כדי בחישה, וממשיכים לבחוש עד שהוא נטמע בבלילה.
מוסיפים גם את הברוקולי ומערבבים.
משטחים את התערובת בתבנית ומפזרים מעל את השומשום. אופים כ-30 דקות, עד שהפשטידה מזהיבה.
מתכון של שוש עטר מנצרת עילית.
חולטים את הברוקולי במים רותחים – במשך 4 דקות אם הוא קפוא או 6 דקות אם הוא טרי. מעבירים מיד לקערה עם מים קרים, לשמירה על הצבע הירוק. מסננים ומעבירים לקערה יבשה.
מוסיפים לקערה את שאר המרכיבים, למעט רוטב הצ'ילי, ומערבבים.
מעבירים את הברוקולי לתבנית ויוצקים עליו רוטב צ'ילי.
אופים כ-10 דקות.